સમર સીઝનમાં રોઝા રાખવા મુશ્કેલ છે, પરંતુ એક વખત તમે મન મક્કમ કરી લો તો તાકાત મળી જાય છે. આમ પણ રોઝા ઇસ્લામમાં ફર્ઝ છે. મારા બાળપણના તમામ રોઝા યાદગાર છે. રમઝાનનો પવિત્ર મહિનો ચાલી રહ્યો છે. આ વખતે સમર સીઝનમાં રમઝાનનો મહિનો છે. વળી, આપણા ટીવી સ્ટાર્સે 12થી વધુ કલાક સુધી રોજ શિફ્ટમાં કામ કરવાનું હોય છે. અહીં કેટલાક ટીવી સ્ટાર્સ રોઝા અને રમઝાન વિશે વાત કરે છે.સમર સીઝનમાં પાણી વિના 15થી 16 કલાક રહેવું ખૂબ મુશ્કેલ હોય છે, પરંતુ આ જ તો આપણી ખરી પરીક્ષા છે. કોઈએ મને પૂછ્યું કે, તમને રોઝામાં ખૂબ મુશ્કેલી થતી હશે. કેમ કે, રમઝાનમાં દરેક બાબત પર કન્ટ્રોલ કરવો પડશે? જેમ કે, તમે અપશબ્દો ન બોલી શકો. ખરાબ કામ ન કરી શકો. જોકે, હું કહું છું કે, લોકોને એવું શા માટે લાગે છે કે, આપણે આ બધી ખોટી વસ્તુ ફક્ત રમઝાનના મહિનામાં જ ન કરી શકીએ. બાળપણમાં અમે નિર્દોષતામાં પેટમાં દુ:ખાવા જેવાં જુદાં-જુદાં બહાનાં બતાવીને રોઝા નહોતા રાખતા.